CELEX: 62021CN0368
Language: mt
Date: 2021-06-14 00:00:00
Title: Kawża C-368/21: Talba għal deċiżjoni preliminari mressqa mill-Finanzgericht Hamburg (il-Ġermanja) fl-14 ta’ Ġunju 2021 – R.T. vs Hauptzollamt Hamburg

20.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 382/13
            
         
      Talba għal deċiżjoni preliminari mressqa mill-Finanzgericht Hamburg (il-Ġermanja) fl-14 ta’ Ġunju 2021 – R.T. vs Hauptzollamt Hamburg
      (Kawża C-368/21)
      (2021/C 382/17)
      Lingwa tal-kawża: il-Ġermaniż
      
         Qorti tar-rinviju
      
      Finanzgericht Hamburg
      
         Partijiet fil-kawża prinċipali
      
      
         Rikorrent: R.T.
      
         Konvenut: Hauptzollamt Hamburg
      
         Domandi preliminari
      
      
                  1)
               
               
                  L-Artikoli 30 u 60 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (1) għandhom jiġu interpretati fis-sens li, għall-finijiet tat-taxxa fuq il-valur miżjud, il-post tal-importazzjoni ta’ mezz tat-trasport irreġistrat fi Stat terz, li jkun iddaħħal fl-Unjoni Ewropea bi ksur tad-dispożizzjonijiet tad-dritt doganali, jinsab fl-Istat Membru li fih twettaq il-ksur tad-dritt doganali u li fih il-mezz tat-trasport intuża għall-ewwel darba fl-Unjoni bħala mezz tat-trasport, jew dan il-post jinsab fl-Istat Membru li fih jirrisjedi u juża l-vettura l-awtur tan-nuqqas ta’ osservanza tal-obbligi li joħorġu mid-dritt doganali?
               
            
                  2)
               
               
                  Fil-każ li l-post tal-importazzjoni jkun Stat Membru differenti mir-Repubblika Federali tal-Ġermanja: ikun hemm ksur tad-Direttiva 2006/112, b’mod partikolari tal-Artikoli 30 u 60 tagħha, meta dispożizzjoni tad-dritt nazzjonali ta’ Stat Membru tiddikjara li l-Artikolu 87(4) tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (2) japplika għat-taxxa fuq il-valur miżjud imposta fuq l-importazzjoni?
               
            
         (1)  ĠU 2006, L 347, p. 1, rettifika fil-ĠU 2007, L 335, p. 60.
      
         (2)  ĠU 2013, L 269, p. 1, rettifiki fil-ĠU 2013, L 287, p. 90 u fil-ĠU 2016, L 267, p. 2.